《林敦夫游粤还闽以诗言别次来韵赠之》
明代·张萱

相逢白眼撑高天，肮脏风尘不受怜。衰残我是张十二，迈秀君为员半千。

四海交穷惟守黑，千秋业就独思玄。国门岂是书县处，努力悬书日月边。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。